கேள்வி: தேவன் நாயர் - பொது பற்றி நீங்கள் என்ன அறிந்துள்ளீர்கள்?
பதில்: தேவன் நாயர் 1979-ஆம் ஆண்டில் இருந்து 1981-ஆம் ஆண்டு வரை சிங்கப்பூர் அன்சன் தொகுதியின் நாடாளுமன்ற உறுப்பினராக ''(Member of Parliament for Anson, Singapore)'' இருந்தவர். தவிர 1964-ஆம் ஆண்டில் இருந்து 1969-ஆம் ஆண்டு வரை மலேசியா, சிலாங்கூர், பங்சார் தொகுதியின் நாடாளுமன்ற உறுப்பினராகவும் இருந்தவர். சிங்கப்பூர் நாடாளுமன்றத்தால் சிங்கப்பூர் குடியரசுத் தலைவர் தேர்ந்தெடுக்கப் படுவதற்கு முன்னர், 1965-ஆம் ஆண்டில் மலேசியாவின் மக்கள் செயல் கட்சியின் பொதுச் செயலாளராகவும் ''(Secretary-General of the Malaysian People's Action Party);'' 1967-ஆம் ஆண்டில் ஜனநாயக செயல் கட்சியின் முதல் பொதுச் செயலாளராகவும் ''(Secretary-General of the Democratic Party)'' இருந்தவர்.
கேள்வி: தேவன் நாயர் - வாழ்க்கை வரலாறு பற்றி நீங்கள் என்ன அறிந்துள்ளீர்கள்?
பதில்: தேவன் நாயர், 1923 ஆகஸ்டு 5-ஆம் தேதி மலாக்கா, ஜாசின் பகுதியில் பிறந்தவர். இவர் மலாக்காவில் ஒரு ரப்பர் தோட்டத்தில் அலுவலராகப் பணிபுரிந்த கருணாகரன் நாயர் ''(Illathu Veettil Karunakaran Nair)'' என்பவரின் மகனாவார். கருணாகரன் நாயர், இந்தியாவின் கேரளா மாநிலத்தில் உள்ள தலச்சேரி எனும் பகுதியில் இருந்து மலாயாவில் குடியேறியவர்.
கேள்வி: தேவன் நாயர் - சிங்கப்பூர் நாடாளுமன்றத்தில் பற்றி விளக்கவும்.
பதில்: 1970-ஆம் ஆண்டு அவர் சிங்கப்பூருக்குச் செல்ல வேண்டிய நிலை ஏற்பட்டது. ஏற்கனவே அவர் அமைத்துக் கொடுத்த சிங்கப்பூர் தேசிய தொழிற்சங்க காங்கிரஸ் அமைப்பின் தலைமைப் பொறுப்பை ஏற்றுக் கொண்டார். 1979-ஆம் ஆண்டு சிங்கப்பூர் அன்சன் தொகுதியில் நடைபெற்ற இடைத் தேர்தலில் வெற்றி பெற்று சிங்கப்பூர் நாடாளுமன்றம் காலடி வைத்தார். 1980-ஆம் ஆண்டில் நடைபெற்ற சிங்கப்பூர் பொதுத் தேர்தலில் அதே அன்சன் தொகுதியில் போட்டியிட்டு வெற்றி பெற்றார். இருப்பினும் 1981-ஆம் ஆண்டு, சிங்கப்பூரின் அதிபர் பதவியை ஏற்றுக் கொள்வதற்காக அன்சன் தொகுதியின் நாடாளுமன்ற உறுப்பினர் பதவியை ராஜினாமா செய்தார்.
கேள்வி: தேவன் நாயர் - தேவன் நாயர் தொழில் கல்வி நிலையம் குறித்து விரிவாக சொல்லுங்கள்.
பதில்: சிங்கப்பூர் மேற்கு ஜுராங் கிழக்கில் அமைந்துள்ள தேவன் நாயர் தொழில் பணித் தகுதியாக்க கல்வி நிலையம் எனும் கல்வி நிலையத்தை ''(Devan Nair Institute for Employment and Employabilit),'' பிரதமர் லீ சியன் லூங், 2014 மே 1-ஆம் தேதி திறந்து வைத்தார். தேவன் நாயர் அவர்கள், சிங்கப்பூரின் தேசிய தொழிற்சங்க காங்கிரஸின் பொதுச் செயலாளராக இருந்தபோது, தொழிலாளர் இயக்கத்திற்கு அவர் ஆற்றிய பங்களிப்பை அங்கீகரிக்கும் வகையில் அந்தக் கல்வி நிலையம் திறக்கப்பட்டது.